
I. 


ISCUTATĂ și discutabilă, problema raporturilor dintre individ și societate 
ne apare în istoria sociologiei, ca o problemă de căpătâi(1). Toate sistemele 
mari s'au construit pe problematici care și-au scos temeiul din neliniștea 

acestor preocupări. Și, poate că numai posibilitatea redusă de combinare a celor doi 
termeni a limitat cu barierele unei logici de fier, numărul sistemelor fundamentale și a 
împiedecat la timp sociologia în alunecușul catastrofal pe panta unor desbateri sterpe 
și de pură închipuire. Dar a înpins-o totuș până la cea depe urmă graniță permisă, 
dând cuprinsului ei înfățișarea tristă a unui domeniu de împăciuire prin contra- 
dicție sau, ceeace e de o potrivă de exact, de interminabilă și mereu justificată 
controversare(2). De aici apare, metodologic, dreptul unei întrebări: nu cumva 
însăș problema e vinovată? Nu cumva în majoritatea aparițiilor ei istorice pro- 
blema aceasta este pur şi simplu o problemă aparentă? Nicolai Hartmann lămu- 
rește conștiința problemei ca un fapt de nepotrivire a ceeace cunoaștem cu ceeace 
avem de cunoscut(3). Nepotrivirea aceasta nu naște numai din existența irațio- 
nalului care ne înconjoară, acel abis, hiatus sau «nimic » din filozofia veacului a 
lui Martin Heidegger(4), în fața căruia omul trăeşte spaima, neliniștea metafizică, 
ci și din nesocotirea realului, căci subiectul are posibilitatea să-și creeze Singur 
obiectul, închipuirea există și ea ca obiect și totuș obiectului nu-i corespunde nimic 
exterior conștiinței, de unde un izvor veșnic de eroare. (In acest punct e critica- 
bilă fenomenologia cum o înțelege Edmund Husserl, față de care a apărut chiar 


(1) v. Soziologische Lesestiicke. Dritter Band: Individuum und Gesellschaft. Herausgegeben 
von Franz Oppenheimer und Gottfried Salomon, 1926. In special introducerea celui din urmă. 
Sau: Psychologie et Sociologie. Essai de bibliographie critique, par Daniel Essertier, 1927. 
Premiere partie. 

(2) v. O. Spann: Ein Wort an meine Gegner auf dem Wiener Soziologentage (anexă la 
Tote und lebendige Wissenschaft, ed. III, 1929, p. 417 şi urm.). 

(3) Grundzüge einer Metaphysik der Erkenntnis, 1921. 

(4) Was ist Metaphysik? 1929, (şi Sein und Zeit, ed. II, 1929). 

în interiorul școlii nevoia unei corectări: fenomenologia existențială heideggeriană (1). 
Problema individ şi societate e un exemplu tipic în sociologie de îndepărtare de 
realitate și deci de felul în care o problemă nu trebuie pusă. In locul existenței s'a 
plasat o plăsmuire cu aerul de existență. Othmar Spann clasifică. sistemele socio- 
logice în două mari categorii: universaliste și individualiste(2), după cum dau prio- 
ritate (logică, existenţială, istorică, funcțională) societăţii sau individului. In mare 
parte clasificarea e justă, numai că Spann nu pune la universalism toate curen- 
tele care își au locul în această clasă, iar dacă le punem noi, strângem în aceeaș 
categorie sisteme profund diferite: așă individualiste ar fi: contractualismul(3), 
psihologismul(4), relaționismul(5), iar universaliste: sociologismul(6), integralis- 
mul(7), noologismul(8) și mai vechiu, organicismul(9). Dar din punctul nostru de 
vedere, clasificarea e justă și utilă. Reduse la fondul comun, curentele individua- 
liste concep societatea ca o sumă de indivizi, deci elementul ultim, factorul ex- 
plicativ prim este individul; cele universaliste dimpotrivă, atribue primatul so- 
cietății pe care o concep în afară de indivizi și e ireductibilă la aceștia(10). Dar 
amândouă curentele pleacă dela raporturile dintre individ și societate(11). Numai 
că fiecare susține importanța altui termen. În ultimele lor consecințe individua- 
lismul neagă societatea, iar universalismul, individul. Şi cu toate acestea, analiza 
individului duce cu necesitate la o determinare a lui ca pe o ființă socială(12), iar 
angajați în cealaltă perspectivă, studiul societății ne sileşte la un moment dat să 


(1) v. Georges Gurwilch: Les Tendances actuelles de la Philosophie allemande, 1930, 
pp. 58 şi 207. 

(2) Gesellschaftslehre, ed. II, 1923. (Ed. III, de curând). 

(3) Tipic: J. J. Rousseau: Le contrat social. In forme atenuate: L. Bourgeois, Solidarité 
(în 1926, ed. XI), cvasicontractualist; A. Fouillée: La science sociale contemporaine (ed. III, 
1896), contractualist organicist, etc. 

(4) Important: G. Tarde: Les lois de l'imitation. Majoritatea americanilor: F. Giddings, 
J. M. Baldwin, Ch. A. Elwood, W. MacDougall, etc. Un exemplu german: H. L. Stoltenberg: 
Soziopsychologie,, 1914 şi Seelgrupplehre. (Psychosoziologie), 1922. 

(5) Şcoala dela Colonia: G. Simmel: Soziologie, 1908; Max Weber: Wirtschaft und Ge- 
sellschaft, 1921; L. von Wiese: Allgemeine Soziologie, Bezielfungslehre, 1924, Gebildelehre, 
1929. Bune referințe în P. Andrei: Probleme de sociologie, 1927. 

(6) E. Durkheim: Les règles de la méthode sociologique; Fauconnet et Mauss: Socio- 
logie, în Grande Encyclopédie. Bune referințe în D. Essertier: Philosophes et savants fran- 
çais du XX-e siècle, V. La sociologie, 1930, chap. III. 

(7) O. Spann şi şcoala. Pentru legăturile cu romantismul german: Fichte, Adam Müller, 
Franz Baader, etc., v, Jakob Baxa: Einführung in die romantische Staatswissenschaft, 1923. 

(8) W. Sombart: Soziologie, 1923. (Introducerea), Die drei Nationalökonomien, 1930; 
E. Spranger: Lebensformen, etc. 

(9) H. Spencer, R. Worms, în deosebi: A. Schäffle: Bau und Leben des sozialen Kör- 
pers. V. v/. H. L. Stoltenberg: Schäffles Volkskörperlehre (în Kölner Vierteljahrshefte für 
Soziologie, 10 Jahrg., Heft 1, 1931). 

(10) Încă Aristot în « Politica » spuneă: « Statul este anterior familiei şi fiecăruia dintre 
noi ». 

(11) Traian Herseni: Monografia sociologică. (Ediție de Seminar, 1931). 

(12) Zoon politikon, al lui Aristot; v. Max Scheler: Wesen und Formen der Sympatie, 
etc.; Th. Litt: Individuum und Gemeinschaft, ed. II, 1914. Dată fiind structura esențială 
a conștiinței umane, societatea există în interiorul fiecărui individ (Scheler). 

recunoaștem și importanţa individului(1). Nu surprindem aici o urmă sigură spre 
adevăr? Realitatea nu ne prezintă individul și societatea ca pe doi termeni în pre- 
zenţă intraţi într'o relaţie, ci ca pe una şi aceeaș realitate. Individul este prin esență 
social, societatea nu se poate realiză decât prin indivizi, între ei legătura e deci 
de natură existenţială: numai împreună fac realitate. Se poate vorbi de un primat 
logic al societăţii, se poate desprinde prin operaţii logice de abstractizare individul 
de societate, ele ajută și condiționează multe lămuriri, dar realitatea rămâne aceeaș: 
individul și societatea sunt două înfățișări de perspectivă ale aceleeaș realități, 
o intuiție globală ni-o prezintă ca pe un acelaș tot. Acestei existențe nimic nui 
se aseamănă în întregul univers. Analogiile cu pădurea(2) sau alte concepte co- 
lective n'au nici o valoare de lămurire. Realitatea socială este o existență sut ge- 
neris fără nici un corespondent în altă parte, ceeace îndreptățește pe deplin încer- 
carea unei ontologii regionale sociologice în sensul lui Husserl revizuit de Heideg- 
ger(3). E drept că individul nu e întrebuințat pretutindeni cu acelaș înțeles. De 
aici confuzia âpare, cu necesitate. Uneori se vorbește de. om în carne și oase(4), 
alteori de valoarea de om(5), alteori de funcțiunea îndeplinită de om(6). Câteva 
precizări se impun. Putem lucră cu conceptul de om în sociologie? Dar care om? 
Homo naturalis al antropologilor? El aparține regnului animal. Acest om nici 
nu e om, ci animal. Atunci omul spiritului? Personalitatea creatoare de valori cul- 
turale? Fără îndoială(7). Dar acest om este definisabil în esența lui? Adevăratul 
om este o trecere, o năzuință, el nu este numai ceeace este, ci și ceeace ar trebui să 
fie(8). Existenţa lui e supusă idealului, el nu-și deține măsura în sine însuș ca ce- 
lelalte existenţe. Scheler spune foarte bine că esența omului este tocmai de a nu 
fi definisabil(9). Iar profesorul D. Gusti, pune personalitatea umană în centrul 
eticii sale, ca ideal social (ceeace trebuie să fim), nu în sociologia sa (ceeace suntem(10). 
In materie de omenesc noi înțelegem ceeace este, prin idealul spre care tinde, în 
vraja de realizare a căruia e cuprins, căci în sine nu-i decât o cale, o punte de a se 
depăși, o tendință veșnică de a se întrece. Sociologia mai face uz, şi pe drept, de 


(1) Chiar Durkheim, cunoscut pentru sociologismul său extrem, face nu o singură dată 
concesii în note, căci există un Durkheim al notelor, de ex.: în nota dela p. 22 a cărții: Les 
Formes élémentaires de la vie religieuse, ed. II, 1925, citim: « Nous ne voulons pas dire... 
qu'il n'y ait rien dans l'individu qui puisse être regardé comme l'annonce de la vie sociale ». 

(2) v. Th. Kistiakowshi: Gesellschaft und Einzelwesen, 1899. 

(3) v. E. Levinas: La théorie de l'intuition dans la phenomenologie de Husserl, 1930. 
O lucrare mai mare în acest sens avem și noi în lucru. 

(4) Rousseau, op. cit. Tarde, op. cit. 

(5) Durkheim: Règles.. (cit.) Acelaş: Le suicide, 1897, p. 382. 

(6) Spann, op. cit. 

(7) D. Gusti: Cursul de etică. Acelaş: Realitate, știință şi reformă socială (în « Arhiva » 
an. I, Nr. 1). A 

(8) Fr. Nietzsche: Also sprach Zarathustra; Max Scheler: Zur Idee des Menschen (în 
Vom Umsturz der Werte. Erster Band, 1919). 

(9) Op. cit, p. 296. 

(10) Comp. Cursurile de Sociologie, Sociologia răsboiului, 1915; Introducere la cursul de 
sociologie şi istoria filozofiei greceşti, 1910; Problema Națiunii, « Arhiva » an. IE, p. 295, 
cu Politica culturii, 1931 şi Cursurile de etică. 

om ca valoare socială. Dar acesta e un rezultat târziu al civilizaţiei(1), e un produs 
social-istoric(2), în fazele primitive el nu există(3). Dar, noi discutăm problema, 
raporturilor tuniversal-existențiale dintre societate și individ. Şi totuș, sociologia 
a lucrat până acum mai mult cu aceste două concepte (de om pur și simplu și de 
valoare). Cu adevărat însă aici nu poate fi vorba decât de individ ca funcțiune. 
Așă cum ar puteă fi interpretat Aristot(4) și înţelege decurând Th. Geiger(5). 
Omul în sine este substanţă dar ca atare nu este obiect al sociologiei, ci al filozo- 
fiei. Știința modernă devine din ce în ce mai funcționalistă(6). Omul ne apare în 
societate ca îndeplinind o funcțiune (prin însușiri tot funcționale(7); şi atunci lu- 
crurile se simplifică. Societatea ne apare ca o realitate structural-funcțională; iar 
indivizii nu sunt decât funcțiuni sociale. Raportul e de parte la tot (la întreg), de 
interdependență funcțională. 


Cum se pune problema în monografie? Intrucât este o problemă de cadru psi- 
hologic, şi ce însemnează aceasta? Mai întâiu trebuie să precizăm că în monografie 
lucrurile nu se pun altfel decât în știință, în genere. Noi nu mergem la sate ca să 
culegem material de dragul materialului, ci ca să ne întemeem teoriile pe realitate. 
Deaceea, culegem amănuntele semnificative în lumina teoriei și discutăm teoria 
în lumina faptelor. Pe mic, asupra unei realități sociale delimitată la un sat noi 
ne punem toate problemele mari ale sociologiei, încât rămânem sociologi și nimic 
altceva. 

In sistemul profesorului D. Gusti(8), cadrele sunt probleme de geneză. Rea- 
litatea socială ca esență se rezumă la voința socială, ca aparență (fenomenalitate) 
la manifestări(9). Pentru prinderea lor, având deaface cu o realitate spiritual-obiec- 
tivă(10), cu unităţi de sens, uzăm de înțelegere (Versthen)(11), dar spre diferență de 
sociologia noologică germană, credem că înțelegând un fenomen social încă nu 
ne dăm seama de proveniența lui, de geneza lui(12), deaceea e pasibil şi de o ex- 
plicaţie cauzală. Tot ceeace condiționează apariția unui fenomen social și deci 
îl explică, se numește cadru. Societatea are ca specifitate că poate să-și fie 
sie însăș cadru(13) Deaceea, în afară de două cadre naturale (cel cosmic și 
cel biologic) e stăpânită de două sociale (cel istoric și psihologic). Cadrul istoric 


(1) C. Bouglt: Les idées €galitaires, ed. III, 1925. 

(2) E. Durhheim: De la division du travail social. 

(3) L. Lévy-Bruhl: L'âme primitive, 1927. 

(4) Op. cit. Intr'o formă modernă, susține primatul funcțional al societăţii asupra in- 
dividului: Fr. Oppenheimer. 

(5) Die Gestalten der Gesellung, 1928, p. 4. 

(6) Ernst Cassirer: Substanzbegriff und Funktionsbegriff, 1923. 

(7) O. Spann: Geselischaftslehre (cit.). 

(8) Op. cit. 

(9) Manifestări economice, spirituale, juridice şi politico-administrative. 

(10) In sensul lui Hans Freyer: din “Theorie des objectiven Geistes, ed. II, 1928. 

(11) In sensul lui Dilthey: Einleitung in die Geisteswissenschaften ; şi Max Weber: (Ver- 
stehende Soziologie) Spranger, Sombart, op. cit. 

(12) v. T. Herseni, op. cit. (Explicația sociologică). 

(13) V. constatări asemănătoare în G, Richard: La Sociologie générale, î912. 

explică apariția fenomenelor actuale prin cele trecute(1). Cadrul psihologic înfă- 
țişază determinările unor fenomene sociale actuale de altele tot actuale. Individul 
este o funcțiune socială, el îndeplinindu-se influențează totul, adică societatea din 
care face parte, la rândul său, societatea (realitate dinamică și funcțională), în- 
riurește indivizii cari o compun. Acest mecanism de transformare reciprocă a rea- 
lității sociale întregi prin cele parțiale (indivizii) este de natură sufletească şi este 
o problemă de cadru psihologic. (Acest cadru, nu e nici pe departe, însă, epuizat 
prin problema care ne preocupă; dacă n'ar fi decât transformarea unităților sub 
influenţa altor unități şi încă problema ar fi extrem de vastă). 

Problema așă cum se pune la Fundul-Moldovei, nu e deloc lipsită de interes. 
O expunere completă se va face în monografia acestui sat. Aici publicăm câteva 
fapte adnotate ca să demonstrăm pe deoparte că nu cercetăm străini de teorie, 
pe de altă parte că teoria mai are de învățat dela fapte. Dacă vom reuși atât, e 
destul. Dacă folosul va fi mai mare, cu atât mai bine 

2. Viaţa publică şi viaţa privată, iată cele două planuri prin care își asigură 
societăţile diferenţiate existența echilibrată. Formele tipice de instituţionalizare: 
Statul şi familia, unităţi sociale de o deosebită importanță. Ce înțelegem sub uni- 
tăţi și cum le clasificăm, arătăm în altă parte(2), încât aici le socotim ştiute. Fa- 
milia, cu atât mai mult familia țărănească, e dată mai întotdeauna ca un exemplu 
tipic de comunitate(3). Lucrul nu este cu necesitate așă, încât constatarea că avem 
deaface cu o familie țărănească nu ne scutește de a mai cercetă. In comunitate 
individul are o situație complet subordonată, el e constrâns să trăiască după cele 
mai severe prescripții tradiționale. Comunitatea socială își impune voința sa tu- 
turor membrilor; chiar când un conducător (pater familias, rex, imperator) are 
puteri discreţionare, el acționează totuș după legea comunității(4). Faţă de indivizi 
totul e prestabilit, preexistent. Societatea apare aici într'adevăr ca o realitate ex- 
terioară indivizilor și îndreptată coercitiv împotriva lor. E caracteristica mai tutu- 
ror societăților primitive. Din studiul acestora a definit Durkheim societatea ca 
un lucru exterior şi coercitiv(5), definiție cunoscută şi greu de admis. Să înfăţi- 
șăm câteva din aspectele vieţii de familie la Fundul-Moldovei și să desprindem 
soarta indivizilor componenți. Familie conjugală așă cum o prescrie codul civil, 
organizarea ei e simplă. Cauzele şi scopurile ei nu ne preocupă aici. Urmărim în 
special situația femeii și a copiilor în această unitate socială. E de remarcat că 
familia ţărănească este în multe cazuri o asociație de muncă. Chiar numai decla- 


(1) Cum e posibilă această explicație, v. Windelband, Rickert, Xenopol, etc. De ce e 
necesară chiar penttu înțelegere, v. cartea veche, dar încă utilă a lui E. B. Tylor: Civilizaţia 
primitivă. 

(2) V. Categoriile sociale cornovene, 4 Arhiva», nr. de față. 

(3) F. Tönnies: Gemeinschaft und Gesellschaft, ed. III, 1920. Art. cu acelaș titlu din 
Handwörterbuch der Soziologie publ. de A. Vierkandi (Zweite Lieferung, 1931). Rf. G. Ri- 
chard, op. cit. 

(4) Fustel de Coulanges: La cité antique, ed. XXVIII, 1924, p. 74; G. Glotz: La cité grec- 
que, 1928, p. 48, etc. 

(5) Règles... (cit.). Monografia sociologică este socotită tocmai ca o metodă potrivnică 
oricăror generalizări pripite. 

rațiile locuitorilor sunt lămuritoare. Casandra Merghiș, întrebată dacă-i pare bine 
că-şi mărită fata, răspunde că nu, deoarece pierde un ajutor(x). Valeria 'fâmpău 
(22 ani, din cătunul Arseneasa), auzind că o femee căreia tocmai îi murise copilul 
e necăjită, spune: « Dac'o fost mâţâțel (mic), ce plânge, c'a face altul, ami a scăpat 
de griță(2) 5. Sau Paladia Onufriciuc (6o ani, cătunul Botuș) găseşte că nu e nici o 
pagubă dacă mor copiii, și așă are omul prea multe greutăți. «E greu să ai copii 
mulți că sânt greu de ținut. Bine fac doftorii de dau mediţină ca să nu mai facă 
femeile copii, că scapă omul de grijă »(3). Fenomenul e destul de răspândit. Părere 
de rău după cei mari; capabili de muncă, nesocotirea celor mici cari în faza aceasta 
nu sunt decât o greutate. (Un corectiv: munca timpurie a copiilor). Poate că o 
teorie a valorii sociale a individului ar puteă găsi și în faptele acestea un temei. 
Iniţierea primitivă în secretele sociale, cu anumite faze sociale, devine o iniţiere 
de muncă: valoarea socială începe din momentul inițierii. Fiind însă vorba de un 
singur sat, noi ocolim toate generalizările, metodic, dar indicăm sugestiile prime 
tocmai pentru a ţine mereu legătura între fapte și teorie. — Cu toatea acestea, 
familia din Fundul-Moldovei n'are numai un caracter economic. Căsătoriile se 
fac din dragoste. Averea nu are prea mare importanță(4). Varvara Petre Lazăr 
spune: « La însurătoare ficiorii nu caută zestre mare. Și numai ca fata să fie fru- 
moasă şi să joace bing, La horă chiar, dacă o fată e bogată și urâtă, tot nimeni n'o 
ià la joc, dar dacă e frumoasă şi joacă bine, toți ficiorii o joacă(5) ». Traian Pomă- 
haci confirmă: « La noi se căsătoresc dacă se plac. Nu se prea ţine seama de avere» (6). 
Nici fecioara nu este o condiție indispensabilă, simpatia dintre soți poate face ab- 
stracţie de aceasta, cu o singură condiţie, să nu se ascundă. De altfel, familia așă 
cum ne e prezentată în formele tipice, aici e complet dezorganizată. Caracterul 
ei comunitar care fără îndoială a existat odată, e în proces vădit de disoluţie. (Ră- 
mâne de văzut întrucât teoriile vor trebui revizuite). Iată o declarație a Sevas- 
tianei Grigorian: « Fetele se mărită oricând și mai tinere, și mai bătrâne și cu zestre 
și fără zestre, cum dă Dumnezeu. Dar tot e mai bine să aibă ceva și fata și băiatul. 
După răsboi nu mai sunt oamenii cumsecade: se însoară lesne și lesne se lasă. Ca 
cocoșul, îi trebuie mai multe găini. Şi-şi lasă femeia și pleacă. Și femeile sunt rele 
care sânt, dar mai rar. Bărbaţii se duc mai lesne(7) ». E ușor de surprins un anu- 
mit accent individualist în desfășurarea aceasta de fenomene. Câteva fragmente 
din două convorbiri ne redă just atmosfera generală a interdependenţei între fa- 
milie și membrii ei. Ioana Simion Rusu (34 ani), chestionată, răspunde(8): « Ai 
copii? Am avut unul şi a murit, mai bine fără. — Dece te-ai măritat? Dă, să fiu 
măritată. Că de rămâi fată bătrână te râde. Eu aveam I9 ani. — Nu se mărită prea 


(1) Vezi fișa întocmită de M. Focşa și D. Păun. 
(2) Vezi fișa Zoe Claudian. 

(3) Vezi fișa G. Gabrea. 

(4) Vezi fișa Manta-Roșie. 

(5) M. Dărmănescu și E. Bernea. 

(6) A. Ionescu. 

(7) E. Georgescu și R. Cotaru. 

(8) Vezi fişele D. Păun și M. Focșa. 

tinere? Că n'o stă până la 40 de ani. Așa-i obiceiu 'amu, mai ales după răsboi. Ies 
la horă de curh scapă din şcoală. Ş'apoi stă un an, doi și se mărită. Eu m'am iubit 
cu al meu un an și jumătate înainte dea mă mărită». La părerea că părinţii nu 
prea au grijă de fete, că nu le păzesc, răspunde: « Apăi că doar nu le-o legă cu lanț. 
Şi dacă le spun, nu ascultă. Se duc noaptea la joc, la petrecere, la nuntă. Ce să le 
faci? Amu, ce fac? ele știu. Că şi băieții îs tare ri şi beţivi». Dacă se mărită fe- 
tele fără voia părinților? « O fost unu care s'o spânzurat de scârbă că s'o măritat 
fata fără voe. Fata-i urâtă, dar bogată, ela fost frumos și ea l-a vrut. O fugit 
de-acasă, la dânsul. Tată-său s'o afurisit că nu se duce la nuntă și nici cu mâna lui 
n'o dă. Pe urmă s'au pus oamenii cu vorba pe el, o mers la nuntă și din asta s'o afu- 
risit. Q înnebunit el o leacă chiar de-atunci. O mai umblat pela Cernăuţi, dar n'o 
putut face nimic și so spânzurat(1). Părinţii o vrut săiă pe unu mai bogat decât 
ea. Şi tată-s'o fusese mai sărac când s'o însurat, dar pe fată: a vrut s'o mărite cu 
unu mai bogat decât ea, că peţitori o avut destui. Dar dacă ar fi să stai să asculți 
la tot ce spun părinții, mai nu te-ai mărită niciodată. — Dar mai apoi nici nu te 
poţi plânge. Părinţii nu pot zâce să-l ià pe aista că pe urmă se ceartă, se bat și se 
despart. Dar nici dragostea nu ţine. Primarul a luat nevastă din mare dragoste 
că erau neamuri, și tot a ajuns de s'or despărțit. El a început a merge după una, 
că lui toate îi șunt dragi, c'apoi și-a căutat și ea în partea ei. Şi-o fost o femee mi- 
nunată, strașnic de cuminte, de n'o fost în sat. Da vezi unde o venit? La ce le-o 
ajutat că s'o luat din dragoste? — Ce zic oamenii? Apoi ei zic că dacă s'o despărțit 
ficiori de boeri mari de femeile lor, ei dece să nu se despartă(2)? La 2—3 săptămâni 
după nuntă se despart dacă nu şe înțeleg». Şi un conflict obișnuit în multe pri- 
vinte, între clasele de vârstă. Moaşa A. Sdrob (vârstnică), povesteşte: « Eu decând 
am cetit în scriptură nu mai port coc, nici ştergare sticlitoare, nici fir prin priș- 
toare, că așă scrie acolo să nu porți decât alb și negru și părul mi-l fac codiți. Ei, 
acum prea multe ies, prea multe fudulii și găteli. Ce e sărma asta din priştoare? 
Că firul e din patrafirul preoţesc, apoi să-l pună femeile pe.... dos? Lumea asta 
s'a luat o prostie dela tinerii ştia ticăloşi. Mai înainte vreme noi stăteam acasă 
și băteam metenii, nu cum merg azi copiii la crâșmă, cu mama de mână, și în tot 
locul. Eu să am copii, să am o fată cu lanțul aș ține-o și aș umblă după ea și naş 
lăsa-o singură, Doamne ferește. — Flăcăii pleacă noaptea și părinții nu știu de 
s'au omorît sau s'au bătut, cum sa întâmplat azi dimineață cu niște oameni beți 
cari erau să se omoare. Că parcă a dat Dracu în ei». 

Dintre copii, o situație deosebită are de regulă, feciorul cel mai mic. Printr'un 
obiceiu de înzestrare și moștenire străvechi, Ion Ursachi din Benea, declară: « Din 
vechime casa bătrânească rămâne la feciorul cel mic ». Sau D. Cazacu: « Casa pă- 
rintească se lasă feciorului celui mic. Cei mai mari își fac singuri casă, ajutați de 
părinți. Cel mai mic rămâne cu părinții, el nu poate singur să se puie într'o gos- 
podărie. Când cel mic nu e de treabă (ceeace rar se întâmplă), părintele nu-i dă 





(1) Caz care întăreşte în chip simplu explicația unor sinucideri prin slăbirea societăţii 
domestice, v. Durkheim: Le suicide, c. III. 
(2) «Legea cascadelor» a lui Tarde? 

parte. Când sânt numai fete casa o ià fata cea mai mică (ex. fetele lui Pintilie To- 
negor). » Cazacu nu poate să-și aducă aminte de un caz în care să nu se fi dat casa 
celui mai mic. I se pare firească regula pentrucă părintele la bătrânețe « fiind slab, 
nu mai poate face gospodărie nouă celui din urmă ficior (1) ». Tot prin obiceiu, zestre 
propriuzisă se dă numai fetelor. Ștefan Liţu ne informează: « Zestre se dă numai 
la fete, la feciori li se face casă, li se dă vite și pământ. Fiecărei fete i se face o ladă 
de zestre, de cu vreme. Această ladă se dă cu cămeși, catrinţe, tulpane, brâie, brâ- 
neţe, pânze, ştergare. Apoi se mai dă lăicere, plocăzi, cergi, covoare, ţoluri, câte 
două vaci, doi boi, cai, zece, cincisprezece oi, găini, porci, pământ după putință. 
— Doi gospodari şi pe al tteilea îl fac gospodar, doi calici şi pe al treilea mai ca- 
lic (2) ». Aceasta de curând. « Inainte, spune Ion Ursachi (74 ani), fetele aveau zăstre 
din gospodărie. Numai băeții luau pământ. La început fetele aveau drept a luă 
și bani. Pe urmă s'a decis să aibă și fetele parte frățească la pământ (3) ». Și, în- 
sfârșit, părinții (4): « Părintele își păstrează și el pământ după cât are. O parte 
mai bună și mai mare își opreşte el. Dacă ajunge bătrân și n'o puteă munci, are 
un copil care rămâne să-l caute, să-l îngroape, iară copilul rămâne la urmă cu partea 
tatălui ». In genere se observă tendința de a dă tuturor părți egale ca să le asigure 
viața. Influența codului e vădită. 

Să urmărim situația copiilor. Intâiu cei legitimi. Câteva fişe sânt concludente: 
« Trifina a Catrinei Uţa, de II ani, lucrează de când eră mâţâţică (mică), spală că- 
meși, aduce lemne, ține iarna focul. Are un frate Chirilă, de patru ani, care nu face 
nimic, pe când ea și când eră de seama lui par'că mișcă un lemn la casă. Alt frate, 
Stratan, de 14 ani, e slugă la Gheorghe Harceag; de când aveă Io ani a intrat la 
stăpân. Tatăl e mort, mămuța e văduvă și nu s'a mai măritat(5) ». « Oreste Țâmpău, 
fruntaş din sat, n'are decât un băiat, pe Ghiţă, care merge la anul la școală. Ta- 
tălui său îi tare drag şi vreă să facă un om mare dintr'însul. Are de gând să-l deă 
unui frate al lui dela oraș să se ocupe de el. Ghiță nu prea capătă bătae, căci as- 
cultă de cuvânt. Și nici treabă nu face, căci nu e nevoe de el. Se joacă cu camarazii 
lui(6) ». Ileana Mândrilă are două rânduri de copii. «Dela primul bărbat, pe An- 
dronic (Andronicescu). Acesta a sfârșit clasele primare. Mamă-sa nu vreă să-l lase 
la școli mai departe, căci n'are cine-i ajută la muncă. Şi-apoi copilul are avere dela 
tatăl său, o casă, loc, şi bătrânii săi, adecă buneii dinspre tată pot să-i mai deă 
ceva. El s'ar îndemnă, dar face cum vreă mama lui. Pe cei trei frați ai săi vitregi, 
îi ţine de scurt şi ei îl ştiu bine de frică(7) ». — Copiii nelegitimi. După Traian Po- 
mâhaci: « Când se întâmplă, și se întâmplă foarte des, ca o fată să aibă copii din flori, 
două lucruri se pot întâmplă: Tatăl copilului se căsătoreşte cu fata greșită şi atunci 
toată lumea e mulțumită, sau tatăl copilului nu vreă s'o ià și-atunci, sau de bună 


(1) Vezi fişa Stahl şi Negreanu. 
(2) Vezi fişa T. Herseni. 

(3) Stahl şi Negreanu. 

(4) Stahl, Negreanu, Costa-Foru. 
(5) Vezi fișa Elvira Georgescu. 

(6) Vezi fişa E. Georgescu. 

(7) Vezi fişa E. Georgescu. 

voe, sau în urma judecății, dă fetei 20.000 lei sau mai mult, după cum e de bogat 
flăcăul și aşă înzestrată o ià altul. Se mai întâmplă ca un copil din flori să rămâie 
bunicilor dinspre mamă (1) ». Dar situația acestora e de cele mai multe ori proastă. 
« Rahira Scurtu, văzând că o femee încearcă să ascundă dela recensământ un copil 
din flori (născut .în timpul răsboiului) insistă să fie trecut și el, că el mare nici o 
vină. Un preot din Câmpulung ar fi spus că copiii aceștia n'au drept la școala de 
orfani. Atunci ea l-a întrebat: Da, așă să fie voia lui Dumnezeu? Dar cu aiştia 
ce să facem? Să-i țipăm de pe punte în apă? Căci noi nici n'am crezut că 
or să mai vie înapoi bărbaţii acasă (2) ». Dar şi tatălui nelegitim i se pot întâmplă 
încurcături destul de greu de descurcat. Ștefan Rusu povestește: « Dacă se întâmplă 
ca să fi trăit flăcăul cu cineva și să fi avut copil, poate să vie vădana (fata cu care 
a avut copil fără să fie căsătorit) şi să-i strice nunta chiar în biserică și lumea-i dă 
dreptate, pentrucă el își recunoaște copilul pe care l-a avut şi atunci sau se strică 
de tot căsătoria, sau îi dă o despăgubire bănească. Dar în ziua aiasta nu se mai 
face căsătoria. Se poate împotrivi mireasa sau părinții mirilor şi chiar cei din bi- 
serică ». — Toate aceste stări, completate cu o viață sexuală foarte dezordonată 
(flăcăii și fetele încep aceste raporturi cu pubertatea deodată, adulterul e lucru 
obișnuit), ne dau o imagine exactă a lucrurilor. 

La Fundul-Moldovei, vechea viață familială e în descompunere, alta e pe cale 
de a-i luă locul. Tendințele sunt vădite, dela tipul comunitar se merge spre tipul 
libertar. Situaţia indivizilor e mult schimbată, conformismul vechi e eludat, moda . 
şi imitaţia, devenite posibile, sunt pe cale de a creiă un nou gen de viață. Dar e 
clar că nouile stări de lucruri nu se petrec împotriva «societății » — cum în teoria 
generală se susține uneori(3), — ci forme recente de viață socială luptă împotriva 
celor vechi. Niciodată individul nu apare el însuș, ca atare, în luptă cu societatea, 
puterile lui sunt insuficiente, trebuie să se integreze într'un curent reformist, dar 
aceste curente susținute de opinia publică, organizându-se ca să învingă, repre- 
zentând o doctrină comună sunt de natură socială. Individul poate fi socotit prin 
unele din funcțiunile sale psiho-fizice ca neaparținând societății, dar individua- 
lismul este prin esență social, naște în societate, e principiu de organizare al vieții 
sociale și nu-și are rostul decât în societate. Individul devine aici factor de inovaţie 
pentrucă societatea însăș îi permite și-l susține în această atitudine. 

Asupra cauzei acestui suflu de gândire şi viață individualistă la Fundul-Mol- 
dovei, nu insistăm. Remarcăm două. Răsboiul, care a provocat mari schimbări 
în morfologia socială a satului (4), în special ca mobilitate şi volum (5) (bărbaţii 
plecaţi la oaste, poposiri de trupe străine) și supunerea violentă a satului influenței 
altor tipuri de viață socială (6) (stăpânirea austriacă, rusească, românească), ceeace 





(1) Vezi fişa I. Manta-Roșie. 

(2) Vezi fișa Alexandru Claudian. 

(3) G. Palante: Les autinomies entre l'individu et la société, 1913. 

(4) In sensul lui Durkheim: De la méthode dans la science, I. 

(5) Comp. Bouglé: Les idées €galitaires. 

(6) Comp. R. Thurnwald: Soziale Wandlungen in Ostafrika (în Zeitschrift für Völker- 
psychologie und Soziologie, VII, 2, 1931, p. 148). 

a provocat o bruscă revizuire a formelor vechi devenite neîncăpătoare. Este aici 
un fenomen de interdependenţă socială în sensul lui K. Marx (1) sau al oricărui in- 
tegralist, schimbările de altă natură întâmplate într'una din structurile sociale 
atrag după sine schimbări și în celelalte. Familia nu este o unitate socială inde- 
pendentă, ea face parte integrantă dintr'o societate mai mare, ca atare ea trebuie 
să-și armonizeze evoluţia cu cea a totalității; faptul se petrece uneori destul de 
încet, dar este inevitabil. Societatea mare din care familia și satul făceau parte, 
simțită mai ales sub expresia ei politică, Statul, a suferit crizele cunoscute. Stăpâ- 
nire austriacă, stăpânire de ocupație rusească apoi stăpânire românească. Această. 
trecere forțată prin unități profund deosebite a dat naștere unui fenomen de 
mobilitate a formelor de viață socială, ca să le deă putinţa reînoitelor adaptări. 
Dar se pare că în privința aceasta, mijlocul cel mai eficace este regimul indivi- 
dualist. Grupul își retrage infhiența sau și-o reduce la minimum necesar funcţio- 
nării şi prin aceasta, indivizii descoperiți pot acţionă fără opreliști după necesi- 
tăţile schimbătoare. Grupurile se organizează în forme deschise gata de a primi 
orice schimbare. Din aceste frământări se statornicește cu vremea un nou gen co- 
munitar, închis, conformist, de viață. In faza individualistă, viața socială nu e 
mai puţin intensă, dar ea e atât de spontană, de puţin fixată, o viaţă de început, 
în formaţie, în proces de înoire, încât nu poate fi definită ca un obiceiu sau o lege. 
Intre modă şi obiceiu, diferența nu-i de socialitate (2), ci de durată și conturare. Moda 
este un obiceiu schimbăcios și nefixat, este un obiceiu în fază de experiență, ea 
devine obiceiu numai prin repetiție, aceasta singură îi schimbă natura. Aceste con- 
siderații nu le socotesc deloc ca o teorie generală, dar pentru Fundul-Moldovei 
ele își au temeiul direct în fapte. Familia în special, care este un fel de cerc privat 
al individului are un raport față de societate cu totul aparte. Regulele care o or- 
ganizează nu sunt în majoritatea lor expresia unor drepturi pe care le-ar aveă so- 
cietatea, condiţii de tolerare, ci traduc din contră, cum observă Starcke(3), drep- 
turile pe care familia le pretinde dela societate. Dar drepturile acestea prin care 
ea se constitue și se organizează se opresc în clipa în care societatea nu se mai poate 
interesă de soarta familiei. 

Să urmărim raporturile cu Statul, un exemplu de dependență cu totul de 
altă natură. Dacă familia e un tip de unitate socială, restrânsă și privată, Statul 
reprezintă viaţa socială generală și publică. Situația omului față de Stat este alta 
decât cea față de societate(4). Aici mecanismul de constrângere este exterior și 
ajutat de forță. Dacă nu se poate vorbi decât cu totul excepțional de o antinomie 
între individ și societate, ea există din plin între individ și Stat(5). Pentrucă omul 
în deplinătatea facultăţilor nu poate trăi decât în societate, el nici ca experiment 
mental nu se poate socoti detașat cu desăvârşire de societate. Robinson este un 





(1) Kritik der politischen Ökonomie (Prefaţă). 

(2) Tarde: Les lois de limitation. 

(3) La Famille dans les différentes sociétés, 1899, p. 4. ` 

(4) A. Vierhandi: Staat und Gesellschaft in der Gegenwart, ed. II, 1921, pp. To şi 19. 

(5) Spencer a fost mai inspirat când a formulat « Individul împotriva Statului», decât 
Palante « Antinomiile între individ şi societate », 

izolat (de societate), nu un asocial. Aristot spune frumos că cine nu trăeşte în so- 
cietate trebue să fie sau zeu sau brută(1). (Ceeace cercetările psihiatrice moderne 
sunt gata să confirme, în sens de matadie(2). Cu Statul, lucrurile se pot barem gândi 
altfel. Anarhismul fundat etic al lui Kropotkin cu asemănări curioase în etica au- 
tonomă a lui Kant(3), face la un moment dat inutil Statul. La fel în concepția pe- 
dagogică a Statului la Fichte («scopul oricărei guvernări e să facă inutilă gu- 
vernarea(4) », Statul își pierde în esență primatul față de societate. Incât indivizii 
(chiar dacă faptul este ştiinţific, o absurditate, rămâne ca posibilitate de grupare 
și orientare politică, existența anarhismului e o dovadă), dacă nu potluă față de 
societate decât o atitudine reformatoare, de înlocuire a tipului prezent de socie- 
tate prin altul, față de Stat pot luă atitudini de negare cu desăvârșire, de desfi- 
inţare. In faptul acesta de natură ideologică trebuie căutată poate originea fenome- 
nului că niciodată viața socială nu e criticată cu vehementa criticilor împotriva Sta- 
tului. Intr'un sat ca Fundul-Moldovei, lucrurile însă sunt cu totul reduse și ate- 
nuate. Nici urmă de anarhism propriu zis, dar nemulțumirile sunt pe faţă şi destul 
de multe. Gospodarul Niculae Ciumău «exprimă o vie nemulțumire contra orga- 
nizaţiei actuale în ceeace privește impozitele. Felul cum se face dreptate popo- 
rului iarăș îl nemulțumește. Îl revoltă faptul că toţi aceia cari fac atâtea nelegiuiri 
sunt nepedepsiți, mulțumită faptului că sunt la putere, pe când țăranul la cea 
mai mică grașală e urmărit şi pedepsit aspru. Oare legea există numai pentru 
ei? »(5) Alt monografist(6) își rezumă discuţiile avute cu un grup de gospodari: «'Ță- 
ranii relevă lipsa de interes a conducătorilor Statului pentru interesul lor. — Ad- 
vocaţii se ceartă la tribunal pentruca să-ți ià parale, oamenii politici fac acelaș 
lucru ce costă pe spinarea noastră — Țara este guvernată foarte rău, sătenii 
sunt lăsaţi în părăsire, răul provine din cauza necinstei şi neresponsabilității con- 
ducătorilor Statului ». Altă fişă redactată în 17.VII.928, constatâ(7): « Există o 
mare nemulțumire în rândurile sătenilor de felul cum se percep birurile, care, după 
părerea lor, întrec cu mult posibilitățile lor bugetare. Mi s'au plâns foarte mulți 
că s'au impus cu sume mari (până la 400 lei) falcia de râpă, care nu produce ni- 
mic, iar dacă produce într'un an, trebuie în urmă să steà zece până să crească iar 
arborul care să poată fi exploatat. Nu se sfiește nici unul să spună că în timpul 
stăpânirii austriace birurile erau mai ușoare, pentrucă aveau la bază criteriul renta- 
bilităţii unei proprietăţi ». Iată și păreri mai potolite, Ion Poenaru (56 ani), spune(8) : 
« Statul este părintele nostru, noi sântem copiii lui, datoria noastră este să ascul- 
tăm și să facem voia Statului, dar și Statul să se îngrijească de noi, ca un tată de 
copiii săi. — Nu prea avem încredere în oamenii politici, căci fiecare promite mult 





(1) Politica. 

(2) Ch. Blondel: La Conscience morbide, 1914. 

(3) Critica rațiunii practice. 

(4) Vorlesungen über die Bestimmung des Gelehrten. 
(5) Vezi fişa întocmită de V. Kletchin. 

(6) Vezi fişa Octav Gheorghiu. 

(7) Vezi fişa Ion Zamfirescu. 

(8) Vezi fişa G. Burdun. 

şi nu se ține de cuvânt, așă că am ajuns la vorba: Vie cine o veni că tot una e.—To- 
tuş e mulțumit că e liniște în ţară și pentru aceasta dorește multă sănătate Re- 
gelui și Stăpânirii ». Caterina N. Căileanu, fiind întrebată dacă a fost mai bine sub 
Austriaci decât acum, răspunde(1): «Cu toate că birurile sânt acum mai grele, 
decât atunci, mult mi-e drag și voe să văd Români de departe, căci grăesc mol- 
dovenește și nu sânt fuduli. E greă viața, dar trebuie să o trăim cum ne-o dă Dum- 
nezeu, laolaltă ». Iar Moș Vasile Şuiu este « mulțumit că acum e stăpânirea împă- 
răţiei române, te poţi înțelege cu toți domnii din toată ţara(2) ». — Nistor Şaridru 
afirmă că «ţăranului care are vite și pământ poţi să-i ceri biruri și poţi să-l chemi 
la răsboi, pentrucă va plăti și se va luptă cu bucurie(3) » Orest Țâmpău susține: 
« Peste tot sânt oameni de tot felul și mai culţi și mai proști. Şi la sat și la orașe 
grâu și buruiană. După ce Bucovina a trecut la România, a fost un om care a fost 
bătut cu patruzeci la dos, fără vină. Dece asta? Dece? Éu sânt om şi pot să fac ce-mi 
Place. Iată, nu mi-au plăcut jidanii și i-am scos din sat cu prietenii mei. Acum plă- 
tesc 80.000 de lei cu procesu, dar nu-mi pare rău, am dus șase ani proces și-am stat 
şi o lună în închisoare, am plătit și nu-mi pare rău. — Altfel sântem foarte mul- 
ţumiţi, trăim foarte bine în România-Mare, însă numai bacșișul acela și dările sânt 
cam prea multe. Camăta ne ucide pe noi și ucide ţara. — Un Stat puternic trebuie 
să aibă țărani puternici, dacă sânt eu slab și vita mea e slabă, Statul întreg e slab. 
“Țăranul tânjit, este tânjită şi puterea țării şi coșarca Domnului e goală(4) ». (In- 
fluența propagandei politice se resimte). 

Ne oprim aici cu remarca următoare: Fundul-Moldovei nu are o atitudine pre- 
cisă față de Stat, suportă toate măsurile ce-i vin pentrucă n'are încotro, dar nu 
le aprobă decât în parte. El, satul, nu se simte părtaş la treburile Statului, totul 
îi vine din afară, din cauza acestei eteronomii Statul este mai odios indivizilor decât 
viaţa sătească la care ei înșiși participă și asupra căreia într'umw fel, dispun. Ră- 
mâne faptul că în genere, față de Stat, vom găsi o atitudine mai îndârjită — ex- 
plicația ar puteă constitui obiectul unui studiu de netăgăduit interes. 

3. Un aspect important al raporturilor ce expunem și pe care ne-am propus 
să-l schițăm, de asemenea, este cel al conformismului și al inovației. In clasica an- 
titeză din istoria sociologiei franceze Tarde-Durkheim, individul e socotit pe de o 
parte ca singur novator, iar pe de altă parte, societatea. Adevărul pare a fi la mijloc 
cum sociologii români sunt de acord(I) —în concepţia pe care o reprezentăm, 
lucrurile se simplifică și mai mult — societatea estè un mod sui generis de exis- 
tență a conștiinței: ea nu este ceva în afară de indivizi precum nici indivizii nu 
există în afară de societate. Nici societatea nu-și trage existența dela individ nici 
individul dela societate, pentrucă ele fac realitate împreună. Omul e în acelaș chip 


(1) Vezi fișa Dărmănescu și E. Bernea. 

(2) Vezi fișa I. Manta-Roşie. 

(3) Vezi fișele P. Constantinescu și O. Sachelarie. 

(4) Vezi fişele E. Georgescu și R. Cotaru. 

(1) P. Andrei, op. cit., p. 45; M. Ralea: Introducere în sociologie. Tr. Brăileanu nu 
neagă faptul dar îi dă o altă interpretare: Sociologia generală, 1926, p. 70. 

social, pentrucă e om precum e om pentrucă e social. Raportul dintre individ și 
societate nu-i de termen la un alt termen, ci de tot la parte, de termen cu elemen- 
tele sale constitutive, totalitatea ca atare deține un primat logic, dar ea se reali- 
ează în părți(I), ca realitate sunt deci nedespărțite. Sociologia nu se ocupă de 
substanțe, ci de funcțiuni, — atât societatea cât și individul (nu omul(2) — sunt func- 
iuni, pornind dela această constatare înțelegem mai ușor aceste considerații și 
putem ocoli discuţiile inutile pe care le întâlnim în sociologie destul de des. 

Să încercăm o analiză a obiceiurilor din Fundul-Moldovei. Obiceiul e prin de- 
finiţie conformist, el este un act de repetiţie al voinței sociale(3) și prin aceasta 
scutește pe indivizi de efortul descoperirii unei comportări sociale. 'Totuș, între 
obiceiu și inovaţie nu e o antinomie. Pentrucă obiceiul nu e totdeauna o prescriere 
de acţiuni sociale complete, uneori indică numai forma, iar conținutul e lăsat la 
voia agentului social, prin aceasta obiceiul are un câmp de veșnică înoire și in- 
ventivitate. 

Redăm logodna sau legătura așă cum o expune locuitorul Gherasim Rusu(4): 
« Legătura se face seara. Mireasa șade ascunsă. Vin întâi invitații miresei și apoi 
în urmă ai mirelui. Toți cei cari iau parte la legătură se numesc peţitori. Pela ora 
Io sosește mirele, părinţii lui și cu invitaţii săi. In casă se face întuneric, ușile 
şi ferestrele se închid, iar cei dinăuntrul casei tac chitic. Ginerele și flăcăii de seama 
lui bat în fereastră și în ușe și îi roagă pe cei din casă să le deschidă ușa că 
au venit să tocmească o clae de fân pe care au ochit-o de cu ziuă. — Cine-i acolo? 
— întreabă unul din cei cari stau în casă. — Cine ești tu? — Omul lui Dumnezeu, 
ţi se răspunde de afară. Urmează apoi un dialog foarte viu și plin de haz și nu fără 
părţi indecente. 

— Ei, dă-ne drumul amù, că nu te-om supără. 

— Da, ce vreți voi dela mine? 

— O clae de fâg, să tocmim. 

— N’avem fân, l-am vândut. 

— Ba știm că ai, dă-l proaspăt pe care l-ai cosit. 

— Dă-mi pace bre, că n'am nimica, nici o țâră. 

— Dă-ne drumu'n casă și om vedeă. 

— Nu ştiu amu unde am pus cheia. 

— Cată de grabă și dă-ne drumul, hai cată cheia și deschide ușa. — După multă 
vorbă cei din casă se învoesc să le deschidă ușa și să-i lase să pătrundă în casă. Dia- 
logul continuă: 

— Am auzit, bade Gheorghe, că ai cosit fân de cel proaspăt, hai dă-ne şi nouă. 

— Dă-mi bre, pace, că n'am nici o țâră de cel proaspăt, dar de vreţi vă dau 
de cel an. 

— Ia, nu mai șugui că noi știm că cel de an e vechi. Nouă ne trebuie de cel nou. 


(1) O. Spann: Gesellschaftslehre. i 
(2) Th. Geiger: Die Gestalten der Gesellung, 1928, p. 3. 
(3) D. Gusti: Curs de etică (Litografiat). 

(4) Vezi fişa Mihai Corniv. 

— a, am să vă dau amù ce am. 

— Să nu ne dai un lucru și să ne bagi în vreun bucluc. Să ne dai o clae de fân 
de cea bună. 

Unul din rudele miresei care duce convorbirea se învoește să aducă claia toc- 
mită. El aduce un bărbat deghizat în femee. Când o văd toţi încep să-l învinu- 
iască pe cel ce o aduce că îi păcălește. 

— Apăi, bade -Gheorghe, nu-i asta claia ce am tocmit. Noi am căutat dosul 
clăii şi am văzut că-i proaspătă. Asta e largă între proptele și n'are nici pic de țâță. 

— Alta n'am neică. 

— Ha ce, în loc s'o cauţi la spate o cauţi la burtă ? 

— Să vedem ca nu cumva să fie putregai. 

— Asta n'o luăm, că n'avem ce face cu ea. 

Văzând că aceia stăruesc că nu este aceasta claia de fân tocmită, ruda miresei 
le aduce o fată tânără de tot, ca de 14 sau I5 ani. Peţitorii răspund că n'au ce face 
cu această otav. 

— Nu putem face nimica cu ea. Otava e crudă, trebuie să mai fie lăsată în 
pace. Etc. 

După toate aceste învinuiri, tatăl aduce fata, daa cea cu adevărat tocmită 
şi se adresează către ea: 

— Iacă, îţi dau şoţ un băț. 

— Ție, ţi-e cu voie să-l iai? 

< Dar ţie (se adresează ginerelui), ţi-e cu voie s'o iai? 

— Băgaţi bine deseamă amù, că nu e lucru de joacă acesta. Să vă luați și să vă 
ţineţi amù toată viaţa. Să cinstiți pe bătrâni, să daţi samă părinților voştri şi să-i 
ascultați pe dânşii. 

Apoi unește mâinile mirelui cu ale miresei şi le tae cu o năframă ». 

Legătura e un obiceiu fără indoială și stăpânește vădit conformist, dar exem- 
plul acesta ne arată cât de mult desfăşurarea obiceiului e lăsată în seamă agen- 
tului. Pentrucă nu sunt cuvinte rituale, agentul (și el întâmplător) trebuie să se 
improvizeze, i se cere un anumit talent chiar în expunere, etc. Momente din ce- 
remonia nunții ne indică acelaş fapt(1): 

«La venirea mirelui la mireasă, cei șase vătăjei vin câte doi înaintea mirelui. 
La poarta miresei se simulează o luptă. — Treceți pe drum înainte ! le strigă cineva 
din ograda miresei. E, drumul 'Tătarilor pe aici, nu treceţi! — Ba o să trecem, că 
pe-aici ni-i drumul. De aici am ieșit. — Poate ați greșit. — Eu credeam că mer- 
geţi la brânză. — Pe aici e drumu. (Vor să intre, feciorii și fetele ţin de poartă). 
— O ţâr de urătură. Spuneţi-ne ceva mai mândru, că asta nu plătește, — cere 
mama miresei. Dar orația de nuntă nu se spune» (probabil, că n'are cine). 

Un alt moment: îmbrobodirea miresei. « Această operaţie se face pe înserat, 
cam spre sfârșitul nunţii. Mireasa e dusă de către nănașe într'o altă încăpere unde 
n'are voe să intre nici un bărbat. I se ià cununa de flori (de tot felul, flori de lă- 


(1) După descrierea nunţii lui Toader M. Baciu cu Ioana Gg. Rusu, de către echipa: 
E. Constante, M. Dărmănescu, M. Focşa, D. Păun, R. Cotaru, I. Manta-Roșie, E. Gerogescu. 

mâiţă, dacă e fată mare, căci e semnul virginității, altminteri obiceiul interzice 
această podoabă), care se pune pe capul sorii celei mai mari a miresei, cu care va 
jucă în horă primul joc. După aceasta, naşa mare o deşpleteşte şi chiamă și pe nașa 
din partea mirelui și amândouă îi împletesc deodată părul în două cozi, cum poartă 
nevestele. E semnul că de-acum mireasa intră în rândul femeilor măritate. (Se 
cântă şi cântece rituale, noi nu le mai redăm). Naşa miresei îi pune tulpanul — se 
sărută cu cealaltă, urând să fie într'un ceas bun. Mireasa nu este încă dusă în sala 
de petrecere, unde o așteaptă mirele, ci se îmbracă un bărbat femeiește, deghizat 
în femee gravidă și care se plânge că a fost înşelată de mire, i se pune o mogâldă. 
Se începe o discuţie între mogâldă și cei de față (redăm numai un fragment): 

— Mogâlda: Auleu, mă doare pântecele. 

— Na un leu și pleacă. 

— Acela e prea puţin pentru sănătate, Mirele a avut cu mine de lucru, nu cu 
tine, m'a înșelat mișelul.... 

— Taci, nu te temi că te-o bate? 

—« Niboisă » (nu mă tem). — Auleu, cum mă rumpe pe la genunchi. Să deà 
Dumnezeu să trăești (ginerelui) şi să te duci în vânturi și să crești copilă creață. 

— Na, beă ca să te ușurezi. 

— Asta nu-i bună, că-i sălcie. — Mirele m'a lăsat groasă. Ami sânt groasă 
din Februar, din Paştele mare 

— Păi cât porți copilul, fa? 

— Port doi ani ca poarcile. — Vai de mine cum mă doare părțile.... 

Da mai taci, că te gâdil. 

— Eu nu sânt gădălie, ei mă împung.... și eu stau. 

Etc. — Mogâlda face zarvă mare până i se dă un bacșiș, apoi pleacă». 

N'am găsit cuvinte rituale nici la alte obiceiuri, deși de vorbit se vorbeşte în- 
continuu(X). 

Libertatea agentului ritual, de a-și alege singur expresiile și chiar subiectul 
convorbirii (obiceiul prescrie, doar convorbirea), dă posibilitatea de manifestare 
nesilită a celor mai talentaţi. O frază mai potrivită, un haz încercat, un gest admirat 
sunt repetate și de alții și devin cu vremea (sau pot deveni) de natură obișnuel- 
nică și chiar rituală. Incât asistăm la procesul de naștere al obiceiului. Inovaţie 
și conformism la Fundul-Moldovei merg mână în mână. Şi poate că e un fenomen 
universal. Ceeace este astăzi obiceiu și conformare a trebuit să fie odată modă și 
inovație, — ceeace hotărăşte în esență aceste fapte sunt mai mult durata și răs- 
pândirea. De altfel, chiar regimul modei și al inovației poate deveni un obiceiu 
în anumite faze de cultură şi nu sunt deloc mai puţin tiranice, faza în care un «.de- 
modat» e tot așă de disprețuit social ca unul care în altă fază calcă obiceiurile. 
Incât conformismul este o lege mai întinsă decât obiceiul, el cuprinde și moda și 
inovaţia şi întreg cuprinsul vieţii sociale. Societatea însăș prețuește moda, inovaţia, 
originalitatea și numai prin aceasta devin ele posibile, iar dezagreați sunt « tipi- 
carii », 4 învechiții », dimitatorii ». Incât nu există nici o antinomie între confor- 





(1) Vezi pentru cumetrie fişa M. Pop şi T. Herseni. 

mism și inovaţie. Raportul individ-societate nu-i schimbat cu nimic prin trecerea 
dela o atitudine la alta, —şi aici partea ascultă legea întregului. 

4. Dacă din cele expuse până acum, antinomia individ-societate sau confor- 
mism-inovaţie, cel puțin în satul ce studiem, nu există, primul raport apărându-ne 
ca un raport al unei singure realități față de sine însăș, al doilea ca o integrare 
în acelaș proces, —să vedem în ce constă mecanismul de transformare al celor 
două aspecte (tot şi parte), sub influența unuia asupra celuilalt. Socotim indivizii 
singulari față de societatea totală din care fac parte (dacă am înțelege toți mem- 
brii unei grupări, am aveă chiar societatea empirică, așă cum ni se prezintă la prima 
înfățișare, unitatea e o problemă de esență, ea există peo potrivă, dar se intuește, 
nu se induce). 

Intreg mecanismul de desfășurare a vieţii sociale din punctul de vedere în care 
ne-am plasat, se întâmplă pe linia a două mari procese care se împletesc și apar 
împreună întregindu-se: procesul de individualizare şi socializare. Ce anume 
înţelegem prin acești termeni? Omul se naște fără îndoială cu posibilități formale 
de a trăi în societate și cu nevoi precise în acest sens, dar pregătirea pentru un anu- 
mit tip de societate el n'o are, trebuie deci săise facă. Aici e rolul, deosebit de im- 
portant, al educaţiei sociale (fie intenționat sau nu). La naștere omul găsește o 
societate formată, care nu-l poate primi decât inițiat în felul ei de trai, deaceea 
individul trebuie să-și însușească valorile societății în care va trăi. Acesta este în- 
țelesul social al iniţierilor la primitivi sau al minoratului la noi (plus obligativi- 
tatea învățământului primar). Această trecere a valorilor sociale depe planul co- 
lectiv în sufletul individual care dă viață și trăinicie societății, este ceeace numim 
aici proces de individualizare. Prin acesta morala devine moralitate, individul 
o conștiință morală, știința devine cunoștință, iar individul un cunoscător, drep- 
tatea sentiment de dreptate, iar individul un om drept, etc. Societatea obiectivă 
şi preexistentă trăește pe plan individual, ea s'a interiorizat: procesul de indivi- 
dualizare nu e decât un proces de interiorizare al socialului. Pe de altă parte, indi- 
vidul combinând după posibilitățile sale proprii valorile culturale, devenind prin- 
trùn proces a cărui taină ştiinţa o cunoaşte atât de puțin, creator, inovator, îm- 
părtășind grupului trăirile sale personale, grupul poate să-l accepte și să-l men- 
ţină în creaţiile sale, atunci ià naștere procesul invers. Valorile individuale se so- 
cializează, spiritul subiectiv se obiectivează, asistăm la un proces de exteriorizare 
al individualului. Religiozitatea devine religie, instituționalizându-se devine bi- 
serică, filozofarea devine filozofie și se instituționalizează în școli, universități, 
academii, — talentul devine artă, cunoștința. știință, etc. Mecanismul devenirii 
sociale se desfăşoară întrucât se datorește raportului pe care-l studiem (pentrucă 
mai sunt şi altele: natură-cultură, trecut-actualitate, viață-cultură), prin acest 
flux și reflux neîncetat între cei doi poli ai: realității sociale: grupul și individul. 
Prin procesul de interiorizare, societatea își asigură trăinicia (ea trăește prin indi- 
vizi), prin cel de exteriorizare își asigură o desvoltare continuă, dar amândouă 


(1) Statica şi dinamica socială ale lui Aug. Comte, cu altă interpretare, pot fi menţi- 
nute în sociologie. 

sunt procese sociale și ca atare le studiază sociologia (de individul psihologic nu 
ne ocupăm aici). Toată discuția ce o aducem aici e pe un plan strict sociologic, — 
putem vorbi chiar ontologic de un plan social de existență, tot ceeace e prins 
în acest curent este social sau socializat și numai întru atât ne interesează. Socie- 
tatea e de natură structural-funcțională, ea nu se repauzează pe substanțe, ci pe 
structuri, totalitatea, elementul de bază al sociologiei nu e o substanță, ci o struc- 
tură. In interiorul structurii totul e proces funcțional. Veşnica scurgere și mișcare 
funcţională se petrece în structuri imuabile de răspândire deosebită. Structura 
nu se schimbă, ea poate fi însă părăsită sau înlocuită, societatea veche dispare, 
alt tip de societate îi iă locul, structura care nu e o realitate materială, ci un gen 
de existență aparte, rămâne ca posibilitate, ca plan de realizat, ea nu se distruge, 
dar își pierde prezența putând fi realizată în altă parte sau în alt timp(1). 

Fundul-Moldovei prezintă un caz instructiv în privința procesului de indivi- 
dualizare - socializare (act unic, bilateral). Și pentrucă ne apare mai frapant în 
domeniul vieţii religioase ca în altă parte, vom expune și analiză în proporțiile 
impuse de lămurire, câteva fapte în referință. 

Datorăm însă o lămurire prealabilă în privința raporturilor dintre sociologie 
şi religie. Sociologia a fost acuzată mai ales la noi, de necredință, de ştiențifism, 
de materialism. In realitate sociologia n'are dreptul să fie nici credincioasă nici 
necredincioasă, punctul ei de vedere e cu totul altul. Urmărește religia ca fapt so- 
cial, în realizările ei sociale. Ea n'are eăderea să discute însuș adevărul religios, 
sociologia nu e nici atee nici teistă, se mulțumește să desprindă soarta socială 
a religiosului în toate fazele existente. Stabileşte cauzalitatea genetică (institu- 
ţiile prin care nasc sau se transformă religiile) şi cauzalitatea funcțională (influența 
religiei asupra societăţii(1), fără judecăți de valoare. Spann a susținut pe bună 
dreptate şi mai mult, că varietatea formelor de realizare religioasă nu dă dreptul 
la nici o concluzie asupra adevărului religios, pentrucă ele sunt numai mijloace 
de-a satisface acea nevoe universală a oamenilor: nevoia de absolut. Precum 
nu explici mâncarea din varietatea mâncărurilor, ci din foame, religia se explică 
prin religiozitate, nu prin realizările ei istorice(2). Sau Max Scheler, care nu-i strein 
de sociologie, interpretează vechea și nedreapta gândire antropomorfistă asupra 
religiei: (Dumnezeu e făcut după chipul și asemănarea credincioșilor, căci dacă 
boii ar aveă zeii lor, ar fi și aceștia boi), într'un chip care ar puteă să împace şi 
pe teologii cei mai exigenți: și Dumnezeul-negru și Dumnezeul-bou şi Dumnezeul- 
măgar este divinitate, este Dumnezeu, nu negru, nici bou nici măgar și ca atare 
sunt aceeaș existență absolută a dumnezeirii(3). Evident, un sociolog e liber să ià 
și alte atitudini față de religie, dar n'o mai face ca sociolog, ceeace e cu totul altceva. 

Caracteristic vieții religioase din Fundul-Moldovei este desmembrarea comuni- 
tății bisericești pe secte și numărul celor cu trăiri religioase personale (proorociri, 





(1) E. K. Winter: Probleme der Religionssoziologie (în Zeitschrift, für die gesamte Staats- 
wissenschaft. Band gr, Heft 2, p. 259, 1931). 

(2) Op. cit. 

(3) Vom Umsturz der Werte, vol. I, 1919, p. 298. 

vedenii, etc.). Intinderea satului este foarte mare, încât coeziunea socială se men- 
ţine greu(1), viaţa socială este intensă, dar restrânsă la cătune, și nu toate au bi- 
serici ortodoxe, încât asistăm la un fenomen de grupare religioasă în afară de au- 
toritatea Bisericii oficiale. Situaţia eră prielnică desvoltării sectelor. In schimb 
biserica slăbită instituțional reacționează printr'o intensificare a religiozității per- 
sonale. i ` 

« Bătrâna Catrina Timofte Ursu, cătunul Cârligătura(2), spune că adoarme, 
leșină, are vedenii de natură religioasă și primeşte porunci dela Dumnezeu. Pri- 
mele vedenii le-a avut în 1914, Luni și Joi cu o săptămână înainte de începerea 
răsboiului. Oricând se uită pe cer, fie zi fie noapte, vedeà pe Maica Domnului şi 
pe Isus Hristos. A adormit pentru prima oară în 1925, Miercuri, înainte de Inăl- 
țarea Domnului. Somnul a ținut 12⁄4 ore. A adormit până în prezent de 5 ori. 
Petrece în rugăciuni de I9 ani. Din cauza mătăniilor are la încheeturile degetelor 
perniţe de carne. A primit poruncă să nu aibă altă avere decât 2 cămăși, trăește 
în casa fiicei sale Anghelina. Casa ei, mică și curată, o întrebuințează numai pentru 
rugăciuni. Pe dușumea se vede în mod confuz semnul Sf. cruci. Spune că acest 
semn l-a văzut în urma unei vorbiri cu Maica Domnului. Un asemenea semn spune 
că a fost şi pe dușumeaua prispei. A ținut 2 ani de zile şi s'a șters. — Nu știe carte, 
ştie însă multe rugăciuni din care unele i-au fost comunicate de îngeri. Predică 
de foarte multe ori poporului. Are un dosar întreg de adeverinţe că duce o viață 
religioasă şi că e o vie propagandistă (dela preoţi și călugări), Posedă o adeverinţă 
și dela preotul din localitate. In curând va plecă în ţară pentru propagandă ». — 
Iată faptele: sociologia n'are cum s'o considere pe această femee nici prooroacă sau 
sfântă (e treaba Bisericii), nici psiho-pată (e treaba medicinii), dar ea propovă- 
dueşte, ià atitudini și ca atare e un însemnat factor social. E singura lature care 
ne interesează. Redăm notarea unei astfel de manifestări sociale(3): « Duminică 
22 Iulie 1928, femeia Catrina lui Todică a propovăduit poporului la ieșirea dela 
slujbă, vreme de patru ore în tinda bisericii din jurul satului, asupra vedeniilor 
sale religioase. Deşi fără carte, a expus, pornind dela expunerea primei întâmplări, 
vedeniile sale și leșinurile în timpul cărora vorbeă, în vis, cu o ființă şi vedeă raiul, 
iadul, etc. — trăgând sfaturi pentru popor, mustrându-l pentru greșale și dându-i 
îndrumări. A sfârşit cu rugăciuni personale. — Aceste sfaturi.... cuprind un ma- 
terial imens de aprecieri și atitudini sistematice, pornind dela toate manifestările 
vieţii din sat: cârciumă, dobândă, lux, jocuri, gospodărie, arături, etc. Femeia 
e una din cele mai puternice personalități din sat. Poporul, în frunte cu preotul, 
a ascultat-o cu atenție. Cei cari nu aveau răbdare să steă până la urmă erau aspru 
dojeniţi și aduși înapoi ». — Părintele Pavel întrebat ce-l face să asculte pe această 
femee ceasuri întregi şi s'o lase să predice a spus(4): « Dacă aș fi plecat eu nu mai 
rămâneă nimeni s'o asculte și am interes să fie cât mai mulţi auditori la predicile 


(1) Vezi notele mele asupra distanțelor sociale din rev. 4 Societatea de mâine >, 1931. 
(2) Vezi fişa Gh. I. Gabrea. 

(3) Vezi fişa Mircea Vulcănescu. 

(4) Vezi fişa P. Constantinescu. 


ARHIVA PENTRU ŞTIINŢA 
ŞI REFORMA SOCIALĂ 152 


IN SATUL FUNDUL MOLCOVEI ARHIVA MONOGRAFICĂ 


ei, pentrucă vorbește împotriva alcoolismului și țăranii o cred mai mult pe ea decât 
pe mine,.pentrucă mă bănuesc că sunt plătit, ete.» — Satul îi spune proroacă, 
sfânta, alții o fac mincinoasă. De altfel, pe nici o problemă femeea aceasta nu s'a 
găsit împotriva bisericii, este o drept-credincioasă a Bisericii răsăritene. 

Catrina lui Todică nu e un caz izolat. Individualizarea vieţii religioase e destul 
de răspândită. 

Măriuca Istrati (femeile. îi spun proroacă) ihi petrece timpul în rugăciuni și 
cetind psaltirea(1). Spune că vorbește cu Dumnezeu care a adormit-o 7 ani, după 
care deșteptând-o, i-a poruncit să nu mai aibă relaţii cu nici un bărbat și să se roage 
Lui. Din cauza aceasta nu s'a măritat și nici nu vreă să vorbească sau să primească 
în casa ei bărbați. Din când în când, Dumnezeu o adoarme spre a vorbi cu ea. Când 
e bolnavă nu se duce la doctori, pentrucă pe ea o vindecă un înger. Stă singură pe 
malul râului, rugându-se tot timpul». 

« Magdalena a Nicolae Poenar e foarte religioasă, UTEE E timpul în ru- 
găciuni şi cetind. Stă foarte retrasă și de femei și de bărbați(2) ». 

Spiridon Gliga «e un om de vre-o- 60 de ani. N'a făcut școală. A învățat însă 
să cetească la un călugăr dela Suceviţa, cu numele Danil Bindescu. Acesta venise 
dela Roma şi fiindcă eră la sfârşitul vieții sale, îl inițiază în tâlmăcirea psaltirei 
pentru a nu se uită acest lucru sfânt. Practică de 18 ani cetirea ei, decând 
trecuse prin câteva necazuri. Intre altele fusese vândut la Unguri cu 30 de arginți 
de către fraţi și a fost închis la Bişeul-de-Sus. Aici un bătrân îi dăduse psaltirea 
și după ce o cetise de trei ori, l-au eliberat. Consideră acest fapt ea o minune și crede 
că l-a învrednicit Dumnezeu cu darul înțelepciunii și al tâlmăcirii, purcese apoi 
la cetirea și tâlmăcirea ei și pentru alții. Se concentrează adânc asupra textelor 
după ce ai deschis la întâmplare psaltirea și-ți cetește pentru a prezice viața și pen- 
tru îndeplinirea dorințelor. La orice întrebare ce i se pune răspunde inteligent și 
prin lumina bibliei. Pentru cetiri iă plată. Spune că se întâmplă atâtor oameni în 
necaz să se ducă la preot să le cetească și nu se îndreaptă, se duc la călugăr tot așă 
și-apoi venind la el se fac bine(3) ». 

« Matrona V. Cazac, obișnuește și ea să ghicească din psaltire. Are darul acesta 
de 7 ani. De mică voiă să se călugărească, dar n'a lăsat-o mamă-sa. Nu mănâncă 
decât odată pe zi, iar Vinerea numai o bucăţică de nafură adusă dela Ierusalim 
prin călugării dela Mânăstirea Neamţ. Tot dela Ierusalim are o pânză albă cu de- 
senuri de sfinți şi o cruciuliță care o ajută la cetit și mai ales când se retrage la ru- 
găciune pentru a imploră ajutorul lui Dumnezeu. Ploaia din zilele acestea o soco- 
tește ca o răsplată a rugei sale. In timpul rugăciunii la orele 12 din zi și din noapte 
i se arată uneori necuratul în formă de copoi sau de băiat frumos. Inainte cu 4 ani 
o scuipă în față, acum nu mai are putere. Puterea ei de a vindecă susține că stă 
în credință. Chiar și doctorii nu toți pot vindecă boalele, ci numai cei cari au darul 
prin credință(4) ». 





(1) Vezi fișa Eust. Gregorian. 
(2) Vezi fișa Eust. Gregorian. 
(3) Vezi fișa I. Lăncrăngean. 

(4) Vezi fişa I. Lăncrăngean. 

Prezentăm câteva fişe și pentru celalt aspect al vieţii religioase din Fundul- 
Moldovei: sectarismul. . 

« Adventismul a început înainte de răsboi, — informează Nistor Andronicescu(1). 
— A fost unu Andrei Herlea care s'a luat întâi cu părintele. După aceia a venit 
Ion Poenaru care e și azi adventist îndărătnic. După aceia a venit predicatori cari 
le cereau zeciuială, din care se înfruptau şi ei. Dar porneala aceasta dinainte s'a 
dat pe față numai după răsboi». 

«In cătunul Botoș am aflat(2), că această lege, adventismul, a fost adusă din 
răsboi de un sătean Lehaci, care a predicat şi și-a găsit ușor mulți adepți, fiindcă 
multe rele trecuseră peste capul sătenilor şi cari credeau că au greşit în fața lui 
Dumnezeu. Toți adventiștii se cred apostolii credinței adevărate, sunt atât de 
fascinați de legea lor, încât sunt siguri că judecata de apoi a început și că numai 
ei au să intre în raiu. Ei duc 44 de zile post negru în decursul unui an, în care nu 
mănâncă deloc, deaceea sunt foarte slabi și adesea bolnavi. Iată o convorbire cu 
adventista Anghelina Gavrilei: 

— Dece v'ați schimbat legea? 

— Fiindcă ortodocşii au călcat scriptura. 

— Dece serbați Sâmbăta? 

— Domnul spune: șase zile să lucrezi, iar a şaptea s'o -serbezi; dar atunci când 
eră Domnul Cristos se serbă Sâmbăta. Sinodul dela Niceea a fost acela care a schim- 
bat ziua de sărbătoare Duminica. 

— Icoane aveţi? 

— Icoana e însuș Domnul nostru Isus Cristos. El a spus: să nu-ți faci chip de 
lut sau lemn la care să te închini. 

— Biserică dece nu aveți? 

— Cristos a predicat în pustie. 

— Dece nu beți vin? Dece nu mâncaţi carne de porc? 

— Isus Cristos nu a lăsat acestea. El a lăsat postul fără să mănânce deloc, așă 
precum a făcut şi el. Isus Cristos nu mâncă decât pește şi miel. El nu mâncă vită 
nerumegătoare cu unghia despicată, cum e porcul. 

— In sfinți credeţi? 

— Nu, căci ei au murit pentru mântuirea lor, nu ca Isus pentru mântuirea oa- 
menilor. 

— Dacă a-ţi schimbat legea, vă merge mai bine? 

— Da. Dumnezeu ne arată drumul bun și ne pregătește pentru judecata de 
apoi. care a început şi în care va fi vai de păcătoşi». 

Adventiștii sunt destul de numeroși. Grupaţi pe familii, pe cătune, se întru- 
nesc la câte unul din ei, formând mici nuclee de credință și propagandă religioasă. 
Care e atitudinea satului față de ei? 

«Măriuca D. N. Ursu, de 77 ani, are o fiică şi ginere pocăiți. Mărturiseşte că 
ea însăș s'ar pocăl, dar e prea bătrână ca să-şi schimbe legea şi nu știe nici carte. 


(1) Vezi fişele E. Georgescu şi R. Cotaru. 
(2) Vezi fişele M. Dărmănescu şi E. Bernea. 

Ea spune: Ami oamenii sânt răi. Preotul spune oamenilor să se pocăiască. El 
însuş a fost la adunările pocăiţilor. Parcă eu nu merg la biserică. In biserică tre- 
buie tăcere. In biserica noastră se uită oamenii ce cioareci ai, ce catrință ai și vor- 
besc într'una. Pocăiţii fain se roagă pentru Dumnezeu și pentru Maica Sfânta și 
Cristos. Ei Sâmbăta stă în genunchi toată ziua. Noi Duminica mergem dimineața 
la biserică și după amiază la petrecere şi la nuntă. Ei ţin 44 posturi negre, nu ca 
la noi că faci borș și mănânci până te doare stomacul. Ei cetesc într'una evanghelia 
și testamentul. Stau și nu se sfădesc și nu merg la cârciumă și nu spun 
minciuni ». 

« Catrina Ceciuleac (cătunul Benea, 32 ani), spune(1): Adventiștii sunt oameni 
buni. Nu ne-au făcut nimic și nu fac la nimeni nimic. Noi nu umblăm la ei, dar 
ei vin la noi». 

Dar există şi conflicte, unele destul de grave: « Tănase Țimpău din cătuna Botoș, 
povestește(2): « Pe aici au venit și adventiștii, sabatiștii. Ei nu mai cred în legea 
lui Cristos. Au vrut să facă o casă de rugăciune. Dar vecinii n'au suferit aceasta 
și atunci s'au strâns oamenii și au năruit-o. Amù de trei ani au băgat un om în proces 
și trebuie să plătească treizeci de mii. Noi n'am dat afară cine a spart casa. Acum 
punem mână dela mână ca să-l scăpăm. A rămas ca omul să plătească cinci mii. 
Am dat cu toții c4 să nu mai mănânce avocaţii». 

« Vasile Suiu, analfabet, în vârstă de 70 de ani, vorbeşte astfel despre adven- 
tiști(3): Adventiștii n'au dreptate, ei s'au sculat acum târziu, ei nu sunt dela în- 
ceputul legii creşștinești cum au fost apostolii, cari l-au văzut pe Domnul Cristos 
şi l-au auzit grăind. Ei calcă legea, ei hulesc pe Dumnezeu și casa lui. Pocăiți sun- 
tem și noi când urmăm fapta bună, rugăciunea şi ascultarea lui Dumnezeu. Asta 
e legea bună nu a pocăiților cari văd cartea sfântă așă cum cred ei. Pocăiţii știu 
ceti bine în cărți sfinte, dar nu pricep bine». 

Niculae Mândrilă (75 ani) și Marina Mândrilă (58 ani), analfabeți, se arată 
foarte porniţi în contra adventiștilor(4). Ei nu pot înțelege cum se poate creștini 
să părăsească biserica și sfânta cruce, pentru a se rugă lui Dumnezeu ca păgânii. 
Viaţa curată a adventiștilor este numai laudă neadevărată. Ei spun că nu se mmâ- 
nie, asta nu se poate, spune Marina, pentru un om pământean». 

« Ilie Pomăbaci, fruntași al satului, declară într'o convorbire(5): Rău face Statul 
că nu opreşte legile străine să se îmulțească, legi care strică legea strămoșească. 
Sătenii noștri au simțit asta și de-aia au dărâmat casa de rugăciune a pocăiților 
din Botoș». 

Incheem această succintă expunere de material, din care totuș se desprinde 
limpede frământările religioase ale unui sat românesc, cu o cuvântare rostită de 
gospodarul Niculai 'Țăranu din cătunul Timen, cu ocazia punerii pietrei funda- 





(1) Vezi fişa Mihai Pop. 
(2) Vezi fișa Alfred Ionescu. 
(3) Vezi fișa Ernest Bernea. 
(4) Vezi fişa Al. Posescu. 
(5) Vezi fișa Ernest Bernea. 

mentale a bisericii Sfânta Treime din cătunul Botoş (care numără cel mai mare 
număr de adventiști și unde până acum n'a existat biserică ortodoxă(1): 

« Fraţilor! Eu pătimesc de o boală la care medicii cari m'au constatat m'au 
sfătuit ca să nu vorbesc în asemenea adunări. Eu însă pătimesc și de o boală su- 
fletească pe care medicii n'o cunosc și boala aceasta mă face să mă încumet să vă 
vorbesc d-voastră. Mie îmi vine foarte potrivit astăzi să asamăn Cotuna Botoş 
și cu locuitorii ei cu pilda cea frumoasă din Sf. Evanghelie a fiului cel rătăcit. Fiul 
cel rătăcit şi-a luat zestrea dela tatăl său şi a stropşit-o prin lume, prin îfnbuibări 
fără folos. Asemenea fiului rătăcitor, sunt unii cari au risipit sufletește şi au fări- 
miţat credința noastră strămoșească pe care trebuie să o lăsăm și noi moştenire 
mai departe, așă că eră temere că Botoșşii vor fi față de biserica noastră pierduţi. 
Cei cari intraseră între noi nu erau cum vorbesc oamenii, predicatori, pocăiți. Acest 
cuvânt ei și l-au zis. Ci erau aceștia trei negustori de credință, cari nu ca Sfinții 
Apostoli, să umble desculți și să propovăduiască credința lui Dumnezeu, ci stri- 
când credința dintre noi, să facă parale, după cum s'a dovedit. Vedeți dar că Dum- 
nezeu cel Atotputernic și-a făcut milă de popor şi nu l-a lăsat să se înece în valul 
necredinței. Şi câţi s'au putut stăpâni așă. Mulțumită bunăvoinței și milei lui 
Dumnezeu, s'au întors mulți din rătăcire şi iată astăzi vedem în loc de risipă, ei 
se adună mai strâns la un loc și au simţit nevoia unui lăcaș dumnezeesc. Deaceea 
voisem să zic mai înainte că acei cari umblau să ne strice credința, umblă cu bâr- 
feli și minciuni şi schimonosesc biblia, evanghelia după părerea lor. Ei nu cred că 
s'ar află azi pe pământ, fie creștin, fie necreştin care să zică că legea noastră nu 
e bună. Noi cu toții poate că greșim înaintea lui Dumnezeu, dar cu toate că gre- 
şim, tăria care o simțim și dragostea către această credință nu ne lasă să ne des- 
binăm de credință. Dacă ar aveă suflet şi ar pricepe bine (că nu pricep acei cari 
tâlcuesc după cum vor ei), ar simți altfel şi nu ar înşelă sufletele. Astăzi am venit 
în acest colţişor al satului nostru unde creștinii, mai cu seamă cari sunt în veci- 
nătatea acestui loc, s'au pus cu trup cu suflet să-și zidească în mijlocul lor un lăcaș 
al lui Dumnezeu. Am simțit ceva în timpul din urmă: că ceva puţină ambiţie ar 
clătină și aici. Şi în numele Domnului nostru Isus Cristos, i-aș rugă pe toți, și cei 
cari aud şi cei cari nu aud, să părăsească ambiția aceasta, deoarece acest sfânt 
lăcaș se va clădì lui Dumnezeu. Nu va fi aceluia sau aceluia, ci lăcașul tuturor cari 
vor intră într'însul să se roage. Deaceea, desbinarea și ambiția ar trebui părăsite 
şi cu unire şi încredere în Dumnezeu să se lucreze înainte ». 

Cele două fenomene sociale de natură religioasă, primul de interiorizare a vieții 
religioase, de trăire în forme de început pe care organizaţia oficială a bisericii n'o 
mai poate asigură, al doilea de desbinare a comunităţii religioase tradiționale nu 
sunt străine unul de altul, se pare a fi două fețe ale aceleeaș realități. 

Biserica ortodoxă, datorită unui complex întreg de fapte dintre care să nu uităm 
răsboiul, în decursul căruia credincioşii s'au răspândit în toate părțile lumii, și în- 
tinderea mare a satului, ceeace reclamă un număr mai mare de preoți şi biserici, 
şi-a slăbit la un moment dat puterea de influență. La acestea se va fi adău- 





(1) După stenograma monografistului Al. Ionescu. 

gat, fără îndoială, o criză de autoritate. Tot evenimentele sociale însă, au provocat 
pe de altă parte o viață religioâsă mai intensă, apelul la religie pe cât se pare e mai 
fervent în timpurile grele, de criză şi suferință. Şi atunci, avem în față aceste două 
fapte: o slăbire a autorităţii bisericești şi o nevoe mărită de religie. O parte din 
vechea comunitate religioasă s'a rupt dela matcă și și-a căutat satisfacția în alte 
formule: sectele. Altă parte din membrii comunităţii s'au trezit nesatisfăcuți de 
biserică, însă nu de învățătura ortodoxă, atunci şi-au căutat satisfacerea în trăiri 
personale, au devenit ei înșiși, întrun fel preoți, prooroci, sfinți, neglijând inter- 
mediul bisericii, adresându-se direct cerului. Dar, într'un caz și într'altul, avem 
deaface cu un proces de individualizare al religiei, fiecare credincios își caută for- 
marea convingerilor singur, cetind scripturile și procedează conform interpretării 
personale. Viaţa religioasă a cyescut ca intensitate, dar s'a fărâmițat ca unitate. 
Sociol&gic, e interesant de recunoscut că gradul de interiorizare a vieții sociale 
nu e totdeauna semn de trăinicie pentru unitatea socială, ci numai pentru viața 
socială în genere: grupurile pierd, totalitatea câștigă. Lucrul acesta e adevărat 
mai ales când valorilor fixate de societate le corespund nevoi interioare, curat 
personale (ca cele religioase), valorile pot deveni insuficiente, moment în care în- 
cepe lupta pentru răsturnarea lor. Se poate afirmă că în general, dacă de ex. reli- 
giozitatea sau moralitatea (sau oricare fenomen asemănător), sunt mai scăzute 
decât posibilitățile de satisfacție ale religiei și moralei, grupul (instituțiile religioase 
și morale), e pe o linie de desvoltare crescândă, fără să-și fi ajuns formaţia defini- 
tivă ; dacă religiozitatea și moralitatea, cu un cuvânt viața interioară, este pe o 
potrivă cu valorile sociale, instituția este consolidată și la punctul maxim al des- 
voltării ; dacă însă viața interioară întrece posibilitățile de satisfacere ale valorilor, 
instituția este în declin, valorile vechi sunt părăsite, grupul îşi caută valori pe mă- 
sura nevoilor sau lărgeşte cadrul celor vechi, — (considerații pe baza cărora pu- 
tem stabili şi tendințele de evoluție viitoare ale realității sociale). Rămâne deci 
stabilit că individualizare și socializare sunt curenții aceluiaș proces, de legătură 
între spiritul subiectiv și spiritul obiectiv, între individ și grup, având ca inter- 
mediar instituțiile sociale de diferite feluri (organizări structurale-obiective). 

5. Notăm, drept concluzie, câteva din foloasele teoretice ale cercetării noastre. 

a) Diviziunea clasică a unităților sociale, datorită lui F. Tönnies, în societăți 
şi comunități, nu se poate susține decât într'o anumită interpretare, ceeace a în- 
cercat recent Th. Geiger(1) şi suntem determinaţi de fapte să afirmăm şi noi. So- 
cietate și comunitate nu sunt tipuri de unități sociale, ele nu definesc esența aces- 
tora, ci sunt principii de organizare socială. Aceasta înseamnă că aceeaș unitate 
poate să treacă prin amândouă aceste forme, de ex., satul din tip comunitar să 
treacă în tipul societar de organizare, fără ca să-și schimbe natura sa, fără să 
devină altă unitate, sau în acelaș timp o unitate socială mai cuprinzătoare să-și 
organizeze subunitățile diferit, societar şi comunitar, observaţie pe care a făcut-o 
mai de mult G. Richard(2); 


(1) Op. cit. 
(2) Op. cit. 

b) Contformism și inovaţie nu sunt lucruri care se exclud. Cel dintâiu este un 
principiu mai larg şi putem spune un principiu necesar și universal de existență 
al oricărei vieți în societate. Chiar şi inovaţia îl presupune. El este pe o potrivă 
de stăpânitor în regimul cutumiar, cât și în regimul modei. Nu trebuie înțeles însă 
ca o constrângere pur exterioară, omul este social prin însăș esența sa, încât con- 
formismul corespunde întotdeauna și unei nevoi interioare; 

c) Procesul de individualizare a socialului, adică interiorizarea valorilor so- 
ciale, însemnează întotdeauna o întărire a societății generale. Gradul de interio- 
rizare ne dă precis măsura trăiniciei unui tip de viață socială. Omul modern, de pildă, 
format în nouile idealuri plin de nouile valori, este expresia cea mai fidelă a epocei 
sale, el este elementul care asigură existența acestei epoci. Declinul se cunoaște 
din părăsirea acestor valori ale societății de către indivizii cari o compun. Fiecare 
societate își are oamenii formați anume pentru nevoile sale. Insă pentru unităţile 
sociale precise, individualizarea poate să poarte pericole, pentrucă prin acest proces 
cresc și nevoile interioare, care la un moment dat pot întrece puterile de satisfacție 
ale unității. Așă am văzut că religiozitatea prea mare face neîndestulătoare bi- 
serica ; 

d) Previziunea în sociologie câștigă un nou temei. Ea este posibilă din con- 
fruntarea cadrelor cu manifestările, primele indică posibilitățile de desvoltare ale 
vieții sociale. Am arătat că o altă posibilitate apare, prin confruntarea vieţii spi- 
rituale subiective şi individuale cu valorile obiective şi sociale menite să o satis- 
facă. Dacă previziunea nu se face în chip matematic e din cauza complexităţii ele- 
mentelor determinate pe care nu le putem descoperi cu ușurință. Nici meteoro- 
logia nu prezice cu siguranță absolută, pentru aceleași motive, deși e o ştiinţă po- 
zitivă necontestată. De altfel, numai în laborator se poate vorbi de un calcul precis 
al desvoltării unei experienţe, pentrucă am izolat fenomenul și l-am situat în îm- 
prejurări mai dinainte cunoscute. 

Cercetările pe care le întreprindem an de an ne vor duce la rezolvarea multor 
probleme, la cunoaşterea din ce în ce mai sigură a realității sociale. 


ARHIVA PENTRU ŞTIINŢA 


ŞI REFORMA SOCIALA 158 





